Eston Kohver

Eston Kohver (sündinud 1971 JõhvisДрузья рассказали, каким Эстон Кохвер был в детстве и юности ru.postimees.ee 10.09.2015) on Eesti kaitsepolitseiametnik.

Ida-Virumaalt pärit Eston Kohvri isa on eestlane, ema venelanna. Kohver lõpetas 8. klassi Adolf Kesleri nimelises Kohtla-Järve 5. keskkoolis, seejärel õppis kutsekoolis. 1991. aastal lõpetas ta Nõmme miilitsakooli Tallinnas. 1992. aastal astus ta Eesti Riigikaitse Akadeemiasse, mille lõpetas 1996. aastal korrektsioonikolledži lipniku auastmes. 1994. aastal oli ta üks akadeemia üliõpilastest, kes valiti töötajate otsimise käigus kaitsepolitsei poolt välja praktika läbimiseks Kaitsepolitseiametis. Pärast Eesti Riigikaitse Akadeemia lõpetamist asus Kohver tööle Kaitsepolitseiametisse.Tuttavad kiidavad kaitsepolitsei raudvara Postimees, 10.09.2015.

2011. aastal käis Eston Kohver koos välisminister Urmas Paeti ja teiste kaitsepolitseiametnikega Liibanonis röövitud Eesti Vabariigi kodanikke koju toomas.DELFI FOTOD: röövitud kapo ametnik käis aastaid tagasi Liibanonis pantvangis olnud jalgrattureid koju toomas Delfi, 06.09.2014.

5. septembril 2014 võtsid FSB töötajad Eston Kohvri Eesti ja Venemaa ajutise kontrolljoone lähedal kinni ning toimetasid Moskvasse, kus talle esitati süüdistus spionaažis. Venemaa väitel võeti Kohver kinni Venemaa territooriumil,Kapo ametnik Eston Kohver on olnud Vene vastuluurele pinnuks silmas, ERR, 5. september 2014. Kaitsepolitseiameti väidetel võeti Kohver aga kinni Eesti territooriumil.

12. märtsil 2015 võttis Euroopa Parlament vastu resolutsiooni, milles nõuti Eston Kohvri viivitamatut vabastamist.Euroopa Parlament nõudis oma resolutsioonis Eston Kohveri viivitamatut vabastamist ERR, 12. märts 2015.

19. augustil 2015 mõistis Pihkva oblastikohus Eston Kohvri süüdi ning määras talle 15-aastase vangistuse.

26. septembril 2015 korraldasid Kaitsepolitseiamet ja FSB Eesti ja Venemaa vahelisel ajutisel kontrolljoonel üle Piusa jõe kulgeval sillal vahetuse, millega kaitsepolitsei loovutas FSB-le Aleksei Dresseni ja sai vastu Eston Kohvri.Interfax: Eston Kohver vahetati riigireetur Dresseni vastu välja

Tunnustus
 2010 Kotkaristi V klassi teenetemärkPresidendilt saab tänavu teenetemärgi taas 97 inimest ERR uudised, 03.02.2010.

Viited

Välislingid
 Andrew Higgins. Tensions Surge in Estonia Amid a Russian Replay of Cold War Tactics, The New York Times, 05.10.2014 (vaadatud 04.06.2015, inglise keeles)
 Why Eston Kohver Matters, Vabadusraadio, 3. juuni 2015 (vaadatud 04.06.2015, inglise keeles)
 Andrei Kuzitškin, Väidetavalt hoiatati Eston Kohvrit juba 2014. aasta mais, postimees.ee (vaadatud 10. augustil 2015)
 Eesti Siseministeerium. About Eston Kohver (inglise keeles, vaadatud 29.09.2015)
 Olev Remsu, Paar küsitavust Eston Kohvri asjus. Kogumik Aja Kirju, Petrone Print, 2016

Kategooria:Kaitsepolitseiameti töötajad
Kategooria:Kotkaristi V klassi teenetemärgi kavalerid
Kategooria:Sündinud 1971